Skotárásin tveimur "stoppum" frá
"Það er kannski dramatískt að segja það en maður hugsar strax með sér að maður ætli bara að vera heima hjá sér í kvöld," segir Helgi Ómarsson sem er búsettur í Kaupmannahöfn þar sem skotárás var gerð fyrr í dag.
Hann segir það óraunverulegt, komandi frá Seyðisfirði, að tveimur lestarstoppum frá vinnustað hans, þar sem hann var staddur í morgun þegar skotárásin átti sér stað, hafi hryðjuverkaárás átt sér stað.
"Ég var í vinnunni niðrí bæ í morgun og varð ég ekki var við neitt þannig lagað, var kominn út rétt eftir að skotárásin var. Tveimur stuttum lestarstöðvum frá.
"Tveir löggubílar þutu framhjá búðinni"
"Ég er að vinna á götu sem er rosalega þröng og maður má varla labba hratt á henni en í morgun voru tveir löggubílar sem þutu framhjá búðinni," segir Helgi aðspurður hvort hann hafi orðið var við viðbúnað lögreglu á svæðinu.
Hann segir að þá hafi hann áttað sig á því að eitthvað mikið væri um að vera. Það hafi þó ekki verið fyrr en hann var kominn heim til sín sem hann frétti af hryðjuverkaárásinni.
"Ég opnaði tölvuna og þetta var það fyrsta sem ég sá," segir Helgi og bætir við að hann sé aðeins skelkaður. Hann ætlar að halda sig heima í kvöld og horfa á úrslitakvöld Söngvakeppni Sjónvarpsins í kvöld.  "Ég hugsa að mamma yrði bara stressuð ef ég færi út í kvöld," segir Helgi og hlær en aðra sögu er að segja um kærasta hans, sem er danskur.
"Hann ætlar ekki að láta skotárásina stöðva sig frá því að fara í afmælisveislu í kvöld sem okkur hafði verið boðið í," segir Helgi.
"Það er kannski dramatískt að segja það en maður hugsar strax með sér að maður ætli bara að vera heima hjá sér í kvöld," segir Helgi Ómarsson sem er búsettur í Kaupmannahöfn þar sem skotárás var gerð fyrr í dag.
Hann segir það óraunverulegt, komandi frá Seyðisfirði, að tveimur lestarstoppum frá vinnustað hans, þar sem hann var staddur í morgun þegar skotárásin átti sér stað, hafi hryðjuverkaárás átt sér stað.
"Ég hugsa að mamma yrði bara stressuð ef ég færi út í kvöld," segir Helgi og hlær en aðra sögu er að segja um kærasta hans, sem er danskur. "Hann ætlar ekki að láta skotárásina stöðva sig frá því að fara í afmælisveislu í kvöld sem okkur hafði verið boðið í."